
Martfű Város Polgármesterétől

TÁJÉKOZTATÓ

A Képviselő-testület két ülése közötti eseményekről, a tett intézkedésekről, átruházott hatáskörben hozott döntésekről
I.

A testület két ülése között tett fontosabb intézkedések

A Képviselő-testület két ülése között eltelt időszak fontosabb eseményeiről, a tett intézkedésekről az alábbiakban adok tájékoztatást:

2018. április 17.

· Az Óvoda felújításával kapcsolatos megbeszélés volt. A megbeszélésen részt vett Szász Éva jegyző, Gonda Istvánné intézményvezető, Turnyánszkiné Enyedi Andrea intézményvezető helyettes, Baloghné Juhász Erzsébet műszaki irodavezető, Kontra Lajos pénzügyi irodavezető.  
· Solymosi Ferenc a STIEFEL EUROCART KFT képviselője keresett meg, hogy Martfűről és a környező nyagyobb településekről készítenének térképet, és Martfűnek is adományoznak a térkép elkészítésében való segítségért. 

· Betondarálással kapcsolatban keresett meg az Árok Kft. ügyvezetője Fekete Nagy Balázs. 

· Szociálpolitikai Kereskasztal ülése volt, ahol a Martfű város szociális szolgáltatástervezési koncepciójának megtárgyalása és elfogadása volt a téma. 
· Egyeztetést tartottunk az önkormányzat részéről dr. Molnár György és Darida Andrea részvételével, valamint a Szolnoki Városfejlesztő Nonprofit Zrt-t képviselőivel Oroszlán Évával, Kobzos-Kósa Rékával, és Dajka Bélával a TOP-5.1.2-15-JN1-2016-00002 azonosító számú, „Szolnoki járás foglalkoztatási paktum” című projekt menedzsmenti (két feladat kört érint, projektmenedzser és pénzügyi vezető) feladatairól, tekintettel arra, hogy a cég kapacitáshiányra hivatkozással kérte 2018. április 30. napjával a projektmenedzsmenti szerződés közös megegyezéssel történő megszüntetését.

Nevezett személyekkel az EFOP-1.5.2-16-2017-00040 azonosító számú, „Közösségépítés, felzárkóztatást ösztönző térségi műhelymunka” című projektről, az elmúlt időszak figyelembevételével, a lassú és hiányos információkra, valamint a konzorciumi partnerekkel történt egyeztetést követően a Szolnoki Városfejlesztő Zrt-nek megköszönésre került az eddigi munkája és a továbbiakban a projekt megvalósítást már nem vele valósítja meg a konzorciumban részt vevő 5 település.

2018. április 18.

· Sánta Péterné a Sánta és Társa Könyvelőü-könyvvizsgáló Kft. ügyveuzetője keresett meg, és a Martfűi Városfejlesztési Nonprofit Kft. működésével kapcsolatosan adott tájékoztatást. 

· Greznár Attila vállalkozó keresett meg és a gyermeknap megrendezésével kapcsolatban folytattunk megbeszélést. A megbeszélésen részt vett Asztalos Árpádné a Művelődési Központ Igazgatója is. 

· Szintén a gyermeknapi rendezvénnyel kapcsolatos teendőket beszéltük meg Gonda Istvánné alpolgármester asszonnyal, Asztalos Árpádné a Művelődési Központ Igazgatójával és Molnár Györggyel. 

2018. április 19.

· A Helyi Védelmi Bizottság ülésén Szolnokon Baloghné Juhász Erzsébet vett részt. 

2018. április 20.

· Klein Tibor keresett meg és az óvodába történő sporteszközök pályázati lehetőségeiről tartott tájékoztatót. 

·         Köszöntöttem a vendégeket Gyurcsek Ferenc Munkácsy-díjas szobrászművész jubileumi kiállításán. 

· A Polgármesteri Hivatal földszinti tanácskozójában szülői fórumot szervezett a Játékvár Óvoda és Bölcsőde vezetősége. A szülői fórumon tájékoztattam a szülőket a óvoda és a böcsőde felújításával kapcsolatosan, és a felmerült kérdésekre válaszoltam. 

2018. április 21. 

· Elszármazottak találkozóján vettem részt, ahol köszöntöttem a vendégeket. A rendezvény szervezőinek megköszöntem a munkájukat egy csokor virággal. 

2018. április 23.

· Vincze Zsolt kapcsolattartó keresett meg, és az ipari parkkal kapcsolatosan folytattunk megbeszélést. 

· Martfűi Városfejlesztési Nonprofit Kft. FB ülése, téma a Martfűi Városfejlesztési Nonprofit Kft, 2018. évi költségvetési terve

· Egyeztetést tartottunk az önkormányzat részéről dr. Molnár György és Darida Andrea részvételével a Megakom Kft. képviselőjével Kézy Bélával és Juhász Attilával az EFOP-1.5.2-16-2017-00040 azonosító számú, „Közösségépítés, felzárkóztatást ösztönző térségi műhelymunka” című projekttel kapcsolatban.
2018. április 24.

· A Művelődési Központ épülete körüli park rendezésével kapcsolatos bejáráson vettem részt. A bejáráson részt vett még Baloghné Juhász Erzsébet műszaki irodavezető, Asztalos Árpádné igazgató, Veres Gábor a Nonprofit Kft. ügyvezetője, és Tóth Ferenc a Nonprofit Kft. munkatársa. 

2018. április 25.

· Vincze Zsolt kapcsolattartó keresett meg és az ipari parkkal kapcsolatban folytattunk megbeszélést.  

2018. április 26.

· A Simon Ferenc út és a Gesztenye sor felújításával kapcsolatosan bejárás volt a munka átvétele tárgyában. A bejáráson részt vett Kovács Ferenc a KSK Mérnöki Iroda képviselője. 
2018. április 27.
· Molnár Miklós a Solis Ortus Kft. (Kecskemét) igazgatója keresett meg, és  energetikai beruházással, napelemparkkal kapcsolatban folytattunk megbeszélést.  

2018. április 30-án és május 1-én a városi rendezvényeken vettem részt. 

2018. május 3.
· Bélatelepi Üdülő felújításával kapcsolatos bejárás volt.  A bejáráson részt vett Szász Éva jegyző, Veres Gábor a Martfűi Városfejlesztési Nonprofit Kft. ügyvezetője, Baloghné Juhász Erzsébet irodavezető, és Kontra Lajos irodavezető is. 

2018. május 4.
· Martfűi Mozgássérültek Egyesületének anyák napi rendezvényén vettem részt. 

2018. május 9.
· A kiemelt figyelmet igényló gyermekek és tanulók minőségi ellátása a Szolnoki Tankerületi Központban elnevezésű pályázat keretében megrendezésre került Martfűn az EFOP-3.1.6-16-2017-00026 azonosító számú „Hinned kell, hogy a világ teveled is ékes” című ágazatközi fórum. A fórumon megjelenteket köszöntöttem. 

A fórum témái: A JNSZPSZ Szolnoki Tagintézmény logopédiai feladatellátásának bemutatása; Együttműködési lehetősége a logopédia terén a szakszolgálat és más szakmai ágazatok (egészségügy, szociális szféra, köznevelési intzmények) között; Interaktív beszélgetés az elhangzott témákkal kapcsolatban.
· A Rákóczi út munkaterület átadás-átvételével kapcsolatos megbeszélés volt Szolnokon a Magyar Közútnál. A megbeszélésen Pápai János a műszaki iroda munkatársa vett részt. 

· Oláh István keresett meg, hogy az elhunyt focistáknak emlékművet helyeznének el a martfűi köztemetőben. Az emlékmű elhelyezésével kapcsolatban a temetőben voltunk, ahol Baloghné Juhász Erzsébet műszaki irodavezető is részt vett még. 

· A Martfűi Városfejlesztési Nonprofit Kft. további működésével, illetve megszüntetésével kapcsolatban folytattunk megbeszélést Szász Éva jegyzővel, Kontra Lajos pénzügyi irodavezetővel, Gonda Istvánné alpolgármester asszonnyal. 

· Egyeztetést tartottunk az önkormányzat részéről dr. Molnár György és Darida Andrea részvételével a Megakom Kft. képviselőjével Kézy Bélával, Róka Lászlóval és Juhász Attilával az EFOP-1.5.2-16-2017-00040 azonosító számú, „Közösségépítés, felzárkóztatást ösztönző térségi műhelymunka” című projekttel kapcsolatban.

· Szintén ezen a napon került sor egy egyeztetésre az EFOP projekttel kapcsolatban a konzorciumban részt vevő önkormányzatok polgármestereivel.
2018. május 10.
· Polgárvédelmi felkészítésen vettem részt a Martfűi Polgármesteri Hivatal földszinti tárgyalótermében Szász Éva jegyzővel, Baloghné Juhász Erzsébet műszaki iroda vezetőjével, és Hegedűsné Blaskó Anikó aljegyzővel.  

· Térségi Hulladékgazdálkodási Társulási ülésen vettem részt. Az ülés napirendjei a Szolnok Társégi Hulladékgazdálkodási Társulás 2017. évi költségvetési beszámolójának elfogadása. A hulladékgazdálkodási rendszerrel kapcsolatos tájékoztató. Valamint az NHSZ Kétpó Kft-vel kapcsolatos tulajdonosi döntések meghozataláráról tárgyaltunk. 

· Martfűi Városi Nyugdíjas Egyesület anyák napi és az egyesület születésnapi ünnepsége

2018. május 11.
· Martfűi Polgárőr Egyesület közgyűléseén vettem részt a Martfűi Polgármesteri Hivatal földszinti tárgyalótermében.  

2018. május 14. 

· Kiss György keresett meg a BÁCSVÍZ Zrt munkatársa, és a vízszolgáltatással kapcsolatos teendőket beszéltük meg. 

2018. május 16.

· A BÁCSVÍZ Víz- és Csatornaszolgáltató Zrt. által szervezett polgármesteri egyeztetésen vettem részt. A megbeszélésen a Kunsztmárton Üzemmérnökséghez tartozó települések vezetői vettek részt, ahol a BÁCSVÍZ Zrt. aktuális helyzetéről és a 2018. évi rendes közgyűlés kérdéseiről tárgyaltunk. 

· Dr. Varga Balázs ügyvéddel, Szász Éva jegyzővel és Molnár Györggyel a Nonprofit Kft. megszűntetéséről tárgyaltunk. 

2018. május 18.

· Az óvoda, bölcsőde felújításával kapcsolatban egyeztettünk az intézményvvezetőjével és intézményvezetőjével. 

2018. május 22. 

· A Tiszazugi LEADER Egyesület ülése volt, melyen S. Bodor Éva a műszaki iroda munkatársa vett részt. Sajnos az ülés határozatképtelenség miatt elmaradt.

II.
Átruházott hatáskörökben hozott döntések, intézkedések

Pénzügyi, Ügyrendi és Városfejlesztési Bizottság:
Martfű Város Önkormányzata Képviselő-testületének Pénzügyi, Ügyrendi és Városfejlesztési Bizottsága az 50/2018. (IV.23.) sz. határozatában döntött a civil szervezetek 2017. évi támogatása elszámolásának ellenőrzéséről.

Eszerint megállapította, hogy a             

            a) a Martfűi Mozgássérültek Egyesülete,

            b) a Martfűi Kossuth úti Nyugdíjasklub,

            c) a Jóreménység Klub Egyesület,

            d) Reménység Alapítvány

            e) a Martfűi Napraforgók Foltvarró Egyesület,

            f) a Városi Nyugdíjas Egyesület,

            g) a Tisza Cipőgyár Horgászegyesület,

            h) A Portázó Porontyok Alapítvány,

            i) a Martfűi Ifjúsági Csoport,

            j) Martfűi Városi Szabadidős Kör,

            k) a Városszépítő Egyesület,

            l) a Balance Művészeti Egyesület      

a 2017. évi önkormányzati támogatással jogszerűen elszámolt.

A „Martfűi Középiskoláért” Alapítvány esetében a Bizottság megállapította hogy 94.377.- Ft összegben nem a támogatási szerződésben foglalt céloknak megfelelő elszámolást nyújtott be és javasolta a Képviselő-testületnek – tekintettel a szervezet által végzett kiemelkedő tevékenységre -, hogy a Martfűi Középiskoláért Alapítvány 2017. évi támogatási szerződését utólagosan módosítsa azzal, hogy a Bizottság az Alapítvány elszámolásából a 777.-Ft idegenforgalmi adót nem fogadta el, ennek visszautalását rendelte el az önkormányzat számlájára. 

A Martfűi Polgárőr Egyesület esetében a Bizottság szintén a 2017. évi támogatási szerződés módosítását javasolta  az eszközvásárlással kapcsolatos elszámolt költségeikkel  (monitor, adapter és billentyűzet) történő kiegészítéssel.

Polgármester:
· A települési támogatásról szóló 3/2015.(II.27.) önkormányzati rendelet alapján az alábbi támogatások kerültek megállapításra.

	Támogatási forma
	Támogatásban részesülők száma
	Felhasznált támogatás összege (forint)

	
	2018. 

április 
	2018. 

április

	eseti támogatás


	27
	228000

	lakhatási támogatás
	81
	243000

	gyógyszertámogatás


	20
	80000

	temetési támogatás


	2
	40000

	krízistámogatás


	0
	0

	szociális ösztöndíj
	5


	24.000



	köztemetés költségeinek megtérítése alóli mentesítés
	0


	0




III.

A megjelent fontosabb jogszabályok
	73/2018. (IV. 20.) Korm. rendelet
	A helyi közszolgáltatás információs rendszerről

	74/2018. (IV. 20.) Korm. rendelet
	Az Integrált Közcélú Víziközmű Adatbázis üzemeltető szervezetének kijelöléséről és működésének részletes szabályairól

	5/2018. (IV. 20.) Korm. rendelet
	A fizetésképtelenségi nyilvántartás létrehozásával kapcsolatos feladatokról

	76/2018. (IV. 20.) Korm. rendelet
	A Széchenyi Pihenő Kártya kibocsátásának és felhasználásának szabályairól

	81/2018. (IV. 20.) Korm. rendelet
	A megújuló energiaforrásból termelt villamos energia kötelező átvételi és prémium típusú támogatásáról szóló 299/2017. (X. 17.) Korm. rendelet módosításáról

	3/2018. (IV. 20.) AB határozat
	A közpénzekből nyújtott támogatások átláthatóságáról szóló 2007. évi CLXXXI. törvénnyel kapcsolatos mulasztásban megnyilvánuló alaptörvény-ellenesség megállapításáról

	1226/2018. (IV. 21.) Korm. határozat
	A települési ügysegédi rendszer bővítéséhez szükséges feladatokkal összefüggően a Miniszterelnökség és a Belügyminisztérium fejezetek közötti előirányzat-átcsoportosításról szóló 1076/2015. (II. 25.) Korm. határozat végrehajtása során alkalmazandó eltérő rendelkezésekről

	87/2018. (IV. 24.) Korm. rendelet
	Egyes egészségügyi és egészségbiztosítási tárgyú kormányrendeletek módosításáról

	92/2018. (IV. 27.) Korm. rendelet
	A villamos energiáról szóló 2007. évi LXXXVI. törvény egyes rendelkezéseinek végrehajtásáról szóló 273/2007. (X. 19.) Korm. rendelet és a megújuló energiaforrásból vagy hulladékból nyert energiával termelt villamos energia, valamint a kapcsoltan termelt villamos energia kötelező átvételéről és átvételi áráról szóló 389/2007. (XII. 23.) Korm. rendelet módosításáról

	4/2018. (IV. 27.) AB határozat
	Az egyes kárpótlással összefüggő törvények módosításáról szóló 2016. évi CII. törvény 1. §-a és 3. §-a alaptörvény-ellenességének megállapításáról és mulasztásban megnyilvánuló alaptörvény-ellenesség megállapításáról

	93/2018. (V. 4.) Korm. rendelet
	A központi államigazgatási szervek és más szervek átalakítása, valamint a vezető személyének változása esetén lefolytatandó átadás-átvételi eljárásról

	1/2018. BJE határozat
	A Kúria büntető jogegységi határozata

	2/2018. BJE határozat
	A Kúria büntető jogegységi határozata

	2018. évi V. törvény
	Magyarország minisztériumainak felsorolásáról, valamint egyes kapcsolódó törvények módosításáról

	5/2018. (V. 17.) AB határozat
	A településkép védelméről szóló törvény reklámok közzétételével kapcsolatos rendelkezéseinek végrehajtásáról szóló 104/2017. (IV. 28.) Korm. rendelet 8/B. § (5) bekezdése alaptörvény-ellenességének megállapításáról és megsemmisítéséről, valamint folyamatban lévő ügyekben történő alkalmazhatóságának kizárásáról

	3/2018. BJE határozat
	A Kúria büntető jogegységi határozata

	4/2018. BJE határozat
	A Kúria büntető jogegységi határozata

	5/2018. BJE határozat
	A Kúria büntető jogegységi határozata


Martfű, 2018. május 22.
Dr. Papp Antal 

